Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
15 พ.ย. 2559

SET ฟื้นตัวไม่ผ่าน 1,480 จุด… “ซื้อ” BEAUTY กำไรทำ New High พร้อมกับราคาหุ้น
ดัชนี SET อยู่ที่ 1,472.30 จุด +3.07 จุด +0.21% ปริมาณซื้อขาย 34,011 ลบ.
 
แนวรับ :          1,465          แนวต้าน :          1,480 / 1,495
 
สรุปทิศทางและแนวโน้มตลาด
SET Rebound ยังไม่ผ่าน 1,480 จุด: SET ปรับสูงขึ้นตั้งแต่เปิดตลาด แต่ยังไม่สามารถแนวต้านที่ 1,480 จุด ได้ในช่วงเช้าวานนี้ ขณะที่ถ้าพิจารณาในทางเทคนิคการปรับลดลงต่ำกว่าแนวรับที่ 1,480 จุด ตั้งแต่เมื่อวานนี้ถือว่าเป็นสัญญาณ “พักฐาน” ประเมินแนวรับหลักที่เส้นค่าเฉลี่ย 200 วัน (EMA 200) ที่ 1,455 จุด
“ซื้อ” BEAUTY…ราคาหุ้นทำ New High ไปพร้อมๆ กับกำไร: แนะนำ “ซื้อ” BEUATY ด้วยเป้าหมายพื้นฐาน 15.0 บาท ด้วยปัจจัยสนับสนุนจาก 1) ผลการดำเนินงาน 3Q16 ที่ 210 ล้านบาท +106% y-y และ +52% q-q ดีกว่าที่คาดการณ์ไว้ ด้วยยอดขายต่อสาขาเดิมที่เติบโต 34.2% y-y และการขยายตัวของสาขา 8% เป็น 323 สาขา ในช่วง 12 เดือนที่ผ่านมา 2) การประหยัดต่อขนานหนุนอัตรากำไร (Gross margin) ที่ทำจุดสูงสุดใหม่ที่ 67.4% 3) ผลการดำเนินงาน 4Q16 มีแนวโน้มเติบโตต่อเนื่อง ขณะที่เราไม่กังวลต่อยอดขายให้กับนักท่องเที่ยวจีน เนื่องจากกลุ่มลูกค้าของ BEAUTY เป็นคนละกลุ่มกับกลุ่มทัวร์ 0 เหรียญ และ 4) ทางเทคนิค ราคาหุ้นทำจุดสูงสุดใหม่ เป้าหมายระยะสั้นที่ 12.5/13.0 หรือถัดไปที่ 14.0 บาท
 
หุ้นที่น่าสนใจทางเทคนิค
FER “ซื้อ” ราคาหุ้นแกว่งตัวขึ้นทดสอบกรอบการพักฐานหลังพักตัวไม่หลุดเส้นค่าเฉลี่ยระยะสัปดาห์ พร้อมปริมาณการซื้อขายลดลงช่วงพักตัว สอดคล้องกับเครื่องมือ DI+ ชี้ขึ้นและเส้นค่าเฉลี่ยทำ Golden Cross มีแนวต้านแรกที่ 0.90 บาท ผ่านได้มีเป้าหมายถัดไปที่ 0.96 บาท
CBG “ซื้อ” ราคาหุ้นดีดตัวขึ้นทำจุดสูงสุดใหม่ พร้อมปริมาณการซื้อขายสนับสนุนหนาแน่น สอดคล้องกับเครื่องมือ MACD ชี้ขึ้นตัด Signal สนับสนุนแนวโน้ม มีโอกาสแกว่งตัวขึ้นต่อเนื่อง มีแนวต้านแรกที่ 77.00 บาท และถัดไปที่ 80.00 บาท
BEAUTY “ซื้อ” ราคาหุ้นดีดตัวขึ้นทะลุกรอบการพักฐานคู่ขนานขาขึ้น ทำจุดสูงสุดใหม่ พร้อมปริมาณการซื้อขายหนาแน่น สอดคล้องกับเครื่องมือ ADX ชี้ขึ้นสนับสนุนแนวโน้ม มีโอกาสแกว่งตัวขึ้นต่อเนื่อง มีแนวต้านแรกที่ 12.50 บาท และถัดไปที่ 13.00 บาท
 